Biretülfırat kadısı es-Seyyid Ahmet sene-i mezbüre Ramazanü'l-mübareki gurresinden on sekiz ay ve muvakkiti Süleyman on ay zamanlarını ba'de't-tasarruf ref' ve yeri yevmi yüz elli akçe ile Senir ma'a Döşenbe kazasından iki ay kasrından ma'ada altmış bir ay hakiki infisali olan sezavar-ı inayet-i şehriyari Mevlana Mustafa da'ilerine ba-terakki yevmi iki yüz akçe ile tevcih olunup ba'de hulül-i vaktihi ancak on dört ay mutasarrıf olup bakiyye altı ay zamanını kaza-yı ahardan tekmil eylemek ricasına ba'de'l-arz sadaka buyruldu